- พะทัม ลืลาว
- <
- 137
- >

137
1 นึง โบ โกลง เมือง บ่าบี่โลน เซ, เอะ งาวม ดิ นา เซ. เญือม โตก เกอะ ละ เมือง ซีโยน เนอ, เอะ เยือม ฆาื. 2 เอะ ฟุก อาึง พิน ยุฮ แตะ นึง โคะ ซเฆล โบ นา เซ. 3 เญือม อาวต เอะ นา เซ, โม ป โรวก เอะ เกือฮ โฮว แปน ครา แตะ เซ ฆวต เกือฮ เอะ เชีย. ฆวต เกือฮ โรฮ เอะ รง่ะ มวน ไม่ ปุ แตะ. อัฮ เฮี เนิ, “เชีย แลน ละ เอะ เอ นึง รซอม เชีย เมือง ซีโยน ติ โบ่ต เมอะ,” อัฮ เซ เนิ.
4 เอะ ซ เกียฮ เชีย นึง รซอม เชีย ยุฮ พะจาว, เตือง อาวต แตะ นึง เมือง ปุย ไฮญ ตอก เมอ เซ? 5 โอ เยรูซาเลม, ตัม เบีย เนอึม อาึ ปะ, เกือฮ เอิน โรฮ เตะ ดอม อาึ เฮี เบีย กัน เอีจ เกียฮ ยุฮ แตะ โรฮ. 6 ตัม โอ เนอึม อาึ โตก ละ เปอะ, ตัม โอ เนอึม เมอะ เกือฮ เยรูซาเลม แปน ควน มวน รพาวม แตะ โฮฮ ฮา โอเอีฮ ไฮญ, เกือฮ ดัก เกอะ เฮี กุง ไม่ ติต เอิน อื รตัว เยอะ.
7 โอ พะจาว, ปัว เปอะ เกือฮ โม เอโด่ม ลอก ตุต แตะ ฆาื ป ยุฮ ป อัฮ อื ซเงะ ยุฮ ปุย ไลจ ไม่ เวียง เยรูซาเลม โฮ, นึง เอีจ อัฮ อื ตอก เฮี, “ยุฮ ไลจ ไม่ เยรูซาเลม เซ, ยุฮ ไลจ ไม่ ปอ ดอยจ อื ฮอยจ ละ แรฮ อื,” อัฮ เซ.
8 เออ บ่าบี่โลน ป มัฮ นัม ไลจ นัม โลม. ป ออฮ ป เอีฮ ญุ่ก, ป โรก เวน ละ ปะ ตอก เอีจ ยุฮ ปะ อื ละ เอะ เซ, ปัว เกือฮ ปุย เซ โฮลฮ รพาวม ไมจ มวน แตะ. 9 โม ป โฮมวต กวนดุ ไม่ กวนงัก ยุฮ เปอะ ไม่ ลาวป อื ไม่ ซโมะ โอ, เกือฮ โรฮ โฮลฮ รพาวม ไมจ มวน แตะ โรฮ.

- พะทัม ลืลาว
- <
- 137
- >

© 2018 WBT