- ลอวย กซัต
- <
- 1
- >

ลอวย กซัต
พะทัม 3 กซัต ไม่ 4 กซัต โฮวน ลั่ก ตอก อื ปุ แตะ ไม่ 1 กซัต ไม่ 2 กซัต. ไลลวง ป ไก นึง อื มัฮ ไลลวง ติ, ปังเมอ ตัง ตอก ฆวต เกือฮ ปุย ซังเกต นึง อื. เญือม ไซฮ ปุย พะทัม 3 กซัต ไม่ 4 กซัต เฮี เอีจ มัฮ ไซฮ อื ไลลวง กซัต เมือง อิซราเอน ละ ซ เปลีฮ อื ป ระ ไล ละ ปุย ลอา เจือ ตอก เฮี.
(1) ปัง เกิต ป โตะ ป ตอง ละ โม อิซราเอน ไม่ โม ยูด่า, พะจาว กัมลัง ยุฮ ลั่ง อื ตัม ลปุง ซันญา แตะ อาึง. แพนกัน ยุฮ พะจาว ซ แปน โตว ป ไลจ นึง ซ ยุฮ ลอป พะจาว กัน กไน ปุย ไน แตะ. ป ไซฮ พะทัม 3 กซัต เฮี เนน กัน ระ ยุฮ กซัต ด่าวิต ไม่ กซัต ซาโลมอน นึง ซ เกือฮ อื เอะ ยุ ที ตอก ยุฮ พะจาว กัน เบือ อื. ปัง ยุฮ ปุย ป พิต โฮวน เจือ, กัน ไมจ ยุฮ เยโฮชาฟัต, เฮเซคียา, ไม่ โยซียา ป มัฮ กซัต เนอึม รพาวม นึง อื เซ ปังเมอ เกียฮ นัม รพาวม โม ลัปซด่อน เกือฮ โฮว ลวง ไมจ อื. เอีจ ที นึง เซ ยุฮ ลั่ง พะจาว กัน ตัม ลปุง ซันญา ยุฮ แตะ เซ. เอีจ ไก โรฮ ง่อน ป เนอึม รพาวม ละ พะจาว นึง อื โครยญ เจน ปุย.
(2) กัน ไว ปุย พะจาว นึง วิฮัน ป ยุฮ ปุย นึง เวียง เยรูซาเลม เซ มัฮ ด่าวิต ป คิต ป ง่อต ตอก ซ ไมจ ปุย ยุฮ ฮู, เตือง กัน ลัง ยุฮ โม ซตุ ไม่ โม เลวี นึง อื ตัม ไล แตะ. พะทัม เฮี เกือฮ เอะ ยุง ที ไล ตอก ยุฮ ปุย โอเอีฮ นึง กัน นัปทื อื พะจาว โครยญ เจือ. ป คิต ป ง่อต ตอก ซ ยุฮ ปุย โอเอีฮ ไล เซ มัฮ กซัต ด่าวิต. ป ยุฮ วิฮัน เซ เกือฮ แปน ป ฟวยจ เจอ ปังเมอ มัฮ ซาโลมอน.
1
จัตเจือ อาดั่ม
1 อาดั่ม มัฮ เปือะ เซต. เซต มัฮ เปือะ เอโนต. เอโนต มัฮ เปือะ เคนัน. 2 เคนัน มัฮ เปือะ มาฮะลาเลน. มาฮะลาเลน มัฮ เปือะ ยาเรต. 3 ยาเรต มัฮ เปือะ เอโนก. เอโนก มัฮ เปือะ เมทูเซลา. เมทูเซลา มัฮ เปือะ ลาเมก. 4 ลาเมก มัฮ เปือะ โนอา. โนอา ไก กวน ลอวย ปุย. มัฮ เชม, ฮัม, ยาเฟต.
จัตเจือ กวน โนอา
5 จัตเจือ ยาเฟต มัฮ โม โกเมอ, โม มาโกก, โม มาได่, โม ยาวัน, โม ทูบั่น, โม เมเชก ไม่ โม ทิรัต. 6 จัตเจือ กวน โกเมอ เยอ มัฮ โม อัตเคนัต, โม ดี่ฟัต ไม่ โม โทกันมา. 7 จัตเจือ ยาวัน นึง อื มัฮ โม เอลีชา, โม ทาระชิต, โม คิตทิม ไม่ โม โรด่านิม.
8 จัตเจือ ฮัม มัฮ โม คุต, โม อียิป, โม พุต ไม่ โม คะนาอัน. 9 จัตเจือ คุต เซ มัฮ โม เซบ่า, โม ฮาวิลา, โม ซัปทา, โม ราอามา, ไม่ โม ซัปเทคา. จัตเจือ ราอามา มัฮ โม เชบ่า, ไม่ โม เด่ดั่น. 10 คุต เซ มัฮ เปือะ นิมโรต. เอีจ มัฮ โม นิมโรต เซ ป เกง ป เลือ นึง กัน ตัตเตียง แตะ ปุย กา ปุย ไฮญ เตือง โอยจ อื.
11 อียิป มัฮ เปือะ โม ลิเดี่ย, โม อานัม, โม เลฮัป, โม นัปทู, 12 โม พัตรุต, โม คัตลู, โม คัปโท, ไม่ โม ครีต. (โม ครีต เซ เอีจ มัฮ จัตเจือ โม ฟีลิซเตีย.) 13 กวน โรง คะนาอัน มัฮ ไซด่อน. จัตเจือ คะนาอัน เซ มัฮ โม ไซด่อน, โม เฮต, 14 โม เยบุ่ต, โม อาโมไร, โม เกอกาชี, 15 โม ฮีไว, โม อะระคา, โม ซินี, 16 โม อาระวัต, โม เซเมอ, ไม่ โม ฮามัต.
17 จัตเจือ เชม มัฮ โม เอลัม, โม อัตชุน, โม อาระปักชัต, โม ลุต, โม อารัม, โม อุต, โม ฮุน, โม เกเทอ ไม่ โม เมเชก. 18 อาระปักชัต เซ มัฮ เปือะ เชลา. เชลา มัฮ เปือะ เอเบ่อ. 19 เอเบ่อ เซ ไก กวน รเมะ ลอา, ติ อื มัฮ เพเลก, ปุ อื มัฮ โยกทัน. เอีจ มัฮ เจน เกิต เพเลก เซ รกัฮ ลเฆือฮ ปุย ฮา ปุ แตะ นึง ปลัฮเตะ เอ. 20 โยกทัน เซ มัฮ เปือะ อันโมดั่ต, เชเลป, ฮาซามาเวต, เยรา. 21 ฮาโด่รัม, อุซัน, ดิ่ก-ลา, 22 เอบ่าน, อาบี่มาเอน, เชบ่า 23 โอฟี, ฮาวิลา, ไม่ โยบั่ป.
จัตเจือ เชม
24 เชม มัฮ เปือะ อาปักชัต. อาปักชัต มัฮ เปือะ เชลา. เชลา มัฮ เปือะ เอเบ่อ. 25 เอเบ่อ มัฮ เปือะ เปเลก. เปเลก มัฮ เปือะ เรอู. เรอู มัฮ เปือะ เซรุก. 26 เซรุก มัฮ เปือะ นาโฮ, นาโฮ มัฮ เปือะ เทรา. 27 เทรา มัฮ เปือะ อัปรัม, ป อัฮ ปุย อัปราฮัม ไม่ เซ.
จัตเจือ อัปราฮัม
28 อัปราฮัม ไก กวน รเมะ ลอา ปุย. มัฮ ยิซฮัก ไม่ อิชมาเอน. 29 กวน อิชมาเอน มัฮ เนบ่าโยต, เคด่า, อัตเบ่เอน, มิปซัม. 30 มิตชมา, ดู่มา, มัตซา, ฮาดั่ต, เทมา. 31 เยทู, นาฟิต, ไม่ เคเด่มา. ปุย โม เซ มัฮ กวน อิชมาเอน. 32 อัปราฮัม ไก ปรโปวน แตวะ เญือะ. มอยฮ อื มัฮ เคทูรา. ไก โรฮ กวน รเมะ แลฮ ปุย. มัฮ ซิมรัน, โยกชัน, เมดั่น, มีเดี่ยน, อิชบั่ก, ไม่ ชูอา. กวน รเมะ โยกชัน มัฮ เชบ่า, ไม่ เด่ดั่น. 33 กวน รเมะ มีเดี่ยน มัฮ เอฟา, เอเฟอ, ฮาโนก, อาบี่ด่า ไม่ เอนด่าอา. โม เซ มัฮ ตื จัตเจือ เคทูรา เซ.
จัตเจือ เอซาว
34 อัปราฮัม มัฮ เปือะ ยิซฮัก. ยิซฮัก เซ มัฮ เปือะ เอซาว ไม่ อิซราเอน. 35 กวน รเมะ เอซาว มัฮ เอลีฟัต, เรอูเอน, เยอุต, ยาลัม, ไม่ โครา. 36 จัตเจือ เอลีฟัต มัฮ โม เทมัน, โม โอมา, โม เซฟี, โม กาทัม, โม เคนัต, โม ทิมนา, ไม่ โม อามาเลก. 37 จัตเจือ เรอูเอน มัฮ โม นาฮัต, โม เซรา, โม ชัมมา ไม่ โม มิตซา.
38 กวน รเมะ เซอี มัฮ โลทัน, โชบั่น, ซิเบ่โอน, อานา, ดี่โชน, เอเซอ ไม่ ดี่ชัน. 39 กวน รเมะ โลทัน มัฮ โฮรี ไม่ โฮมัม. รนัน โลทัน เซ มัฮ ทิมนา. 40 กวน รเมะ โชบั่น เซ มัฮ เอลียัน, มานาฮัต, เอบั่น, เชฟี, ไม่ โอนัม. กวน รเมะ ซิเบ่โอน เซ มัฮ ไอยา ไม่ อานา. 41 กวน รเมะ อานา เซ มัฮ ดี่โชน. กวน รเมะ ดี่โชน มัฮ ฮัมรัน, เอชบั่น, อิตรัน, ไม่ เครัน. 42 กวน รเมะ เอเซอ มัฮ บิ่นฮัน, ซาวัน ไม่ ยาอาคัน. กวน รเมะ ดี่โชน มัฮ อุต ไม่ อารัน.
โม กซัต เมือง เอโด่ม
43 เฮี มัฮ มอยฮ โม กซัต ตัตเตียง เมือง เอโด่ม กา เฆียง ไก กซัต ตัตเตียง เมือง อิซราเอน. เบ่ลา ป มัฮ กวน เบ่โอ โฮลฮ แปน กซัต ตัตเตียง เมือง เอโด่ม กา ปุย. ย่วง อาวต อื มัฮ ย่วง ดิ่นฮาบ่า. 44 ฟวยจ ยุม เบ่ลา เซ มัฮ โยบั่ป ป มัฮ กวน เซรา ป อาวต ย่วง โบ่ซรา ป แปน กซัต ฆรอ อื. 45 ฟวยจ ยุม โยบั่ป เซ มัฮ ฮุชัม ป ฮอยจ เน่อึม นึง เมือง เทมัน ป แปน กซัต ฆรอ อื. 46 ฟวยจ ยุม ฮุชัม เซ มัฮ ฮาดั่ต ป มัฮ กวน เบ่ดั่ต ป แปน กซัต ฆรอ อื. ฮาดั่ต เซ มัฮ ป เอีจ เป โม มีเดี่ยน นึง เมือง โมอัป ไพรม อื. ย่วง อาวต อื มัฮ ย่วง อาวิต. 47 ฟวยจ ยุม ฮาดั่ต เซ มัฮ ซัมลา ป อาวต เมือง มัตชาเรคา ป แปน กซัต ฆรอ อื. 48 ฟวยจ ยุม ซัมลา เซ, มัฮ ชาอุน ป ฮอยจ เน่อึม นึง ย่วง เรโฮโบ่ต โบ โกลง ยูฟะเรตี ป แปน กซัต ฆรอ อื. 49 ฟวยจ ยุม ชาอุน เซ มัฮ บ่าอันฮานัน ป มัฮ กวน อักโบ่ ป แปน กซัต ฆรอ อื. 50 ฟวยจ ยุม บ่าอันฮานัน เซ มัฮ ฮาดั่ต ป แปน กซัต ฆรอ อื. ย่วง ฮาดั่ต เซ มัฮ ย่วง ปาอี. ปรโปวน เญือะ อื มัฮ เมเฮทาเบ่น ป มัฮ กวน มัตเรต. มัตเรต เซ มัฮ กวน รโปวน เมซาฮัป.
51 จาวไน เมือง เอโด่ม เมอ, มัฮ จาวไน ทิมนา, อาลียา, เยเทต, 52 โอโฮลีบ่ามา, เอลา, ปีโนน, 53 เคนัต, เทมัน, มิปซา, 54 มักดี่เอน, ไม่ อิรัม. ปุย โม เซ โฮลฮ ตื แปน จาวไน นึง เมือง เอโด่ม เซ.

- ลอวย กซัต
- <
- 1
- >

© 2018 WBT