- เอซรา
- <
- 2
- >

2
มอยฮ โม ป เอีญ เน่อึม แปน แตะ ครา
1 ฟวยจ เซ ไก โม ครา โฮวน ปุย ป โฮลฮ โอก เอีญ เน่อึม เวียง บ่าบี่โลน เซ เอีญ ฮอยจ นึง เวียง เยรูซาเลม ไม่ เมือง ยูด่า, ตัง โคน ตัง ฮอยจ นึง ย่วง โกะ แตะ ไอฮ. ปุย โม เซ มัฮ โม ป โฮลฮ กซัต เนบู่คัตเนซัน โฮมวต โรวก ละ ซ เกือฮ อื แปน ครา แตะ นึง เวียง บ่าบี่โลน เซ. 2 โม ฮัวนา ยุฮ อื มัฮ เซรูบ่าเบ่น, เยชูอา, เนฮะมี, เซไรอา, เรเอไลยา, มอเด่ไค, บิ่นชัน, มิซปา, บิ่กไว, เรฮุม, ไม่ บ่าอานา.
เคียง เฮี มัฮ มอยฮ ซฆลาวม โม อิซราเอน ป เอีญ เน่อึม แปน แตะ ครา เซ ไม่ เซน ปุย นึง อื โครยญ ซฆลาวม อื.
3-20 ซฆลาวม ปาโรต 2,172 ปุย
ซฆลาวม เชฟาทิยา 372 ปุย
ซฆลาวม อารา 775 ปุย
ซฆลาวม ปาฮัต-โมอัป ป มัฮ จัตเจือ เยชูอา ไม่ โยอัป 2,812 ปุย.
ซฆลาวม เอลัม 1,254 ปุย
ซฆลาวม ซัตทู 945 ปุย.
ซฆลาวม ซักไค 760 ปุย.
ซฆลาวม บ่านี 642 ปุย.
ซฆลาวม เบ่ไบ่ 623 ปุย.
ซฆลาวม อัตกัต 1,222 ปุย.
ซฆลาวม อาโด่นิคัม 666 ปุย.
ซฆลาวม บิ่กไว 2,056 ปุย.
ซฆลาวม อาดิ่น 454 ปุย.
ซฆลาวม อาเทอ ป อัฮ ปุย เฮเซคียา ไม่ เซ 98 ปุย.
ซฆลาวม เบ่ไซ 323 ปุย.
ซฆลาวม โยรา 112 ปุย.
ซฆลาวม ฮาชุม 223 ปุย.
ซฆลาวม กิปบ่า 95 ปุย.
21-35 โม ป อาวต จัตเจือ ไพรม อื นึง ย่วง โม เฮี, โม ป โฮลฮ อื เอีญ, มัฮ ตอก เฮี,
โม เบ่ตเลเฮม 123 ปุย.
โม เนโทฟา 56 ปุย.
โม อานาโทต 128 ปุย.
โม อัตมาเวต 42 ปุย.
โม คีริยัต เยอาริม, เคฟีรา, เบ่เอโรต 743 ปุย.
โม รามา ไม่ เกบ่า 621 ปุย.
โม มิกมัต 122 ปุย.
โม เบ่ตเอน ไม่ โม ไอ 223 ปุย.
โม เนโบ่ 52 ปุย.
โม มักบิ่ต 156 ปุย.
โม เอลัม ติ ย่วง อื 1,254 ปุย.
โม ฮาริม 320 ปุย.
โม โลต โม ฮาดิ่ต ไม่ โม โอโน 725 ปุย.
โม เยรีโค 345 ปุย.
โม เซนาอา 3,630 ปุย.
36-39 เคียง เฮี อื มัฮ มอยฮ ซฆลาวม โม ซตุ นึง อื. ป โฮลฮ โรฮ อื เอีญ มัฮ ตอก เฮี,
ซฆลาวม เยด่ายา ป มัฮ จัตเจือ เยชูอา 973 ปุย.
ซฆลาวม อิมเมอ ไก 1,052 ปุย.
ซฆลาวม ปัตเฮอ ไก 1,247 ปุย.
ซฆลาวม ฮาริม ไก 1,017 ปุย.
40-42 ซฆลาวม โม เลวี ป เอีญ อาวต นึง เมือง เซ มัฮ ตอก เฮี,
ซฆลาวม โม เยชูอา ไม่ โม คัตมีเอน เซ ป มัฮ จัตเจือ โฮด่าวิยา ไก 74 ปุย.
โม นักโด่นตรี ป มัฮ จัตเจือ อาซัป นึง อื ไก 128 ปุย.
ซฆลาวม โม ป มอง ญัม นึง อื ป มัฮ จัตเจือ ชันลุม, เอเทอ, ทันโมน, อักคุป, ฮาทิทา ไม่ จัตเจือ โชไบ่ รโจะ เตือง โอยจ อื แปน ไก 139 ปุย.
43-54 จัตเจือ โม ป ยุฮ กัน นึง วิฮัน นึง อื ป โฮลฮ อื เอีญ มัฮ ตอก เฮี. จัตเจือ ซีฮะ, ฮาชูฟา, ทัปบ่าโอต, เคโรต, ซีอาฮา, พาโด่น, เลบ่านา, ฮากาบ่า, อักคุป, ฮากาป, ชัมไล, ฮานัน, กิตเด่น, กาฮา, เรอายา, เรซีน, เนโคด่า, กัตซัม, อุตซา, ปาเซอา, เบ่ไซ, อัตนา, เมอูนิม, เนฟิซิม, บั่กบุ่ก, ฮาคูฟา, ฮารฮุน, บั่ตลุต, เมฮิด่า, ฮารชา, บ่ารโคต. ซิเซรา, เทมา, เนซิยา ไม่ ฮาทิฟา.
55-57 จัตเจือ โม ป มัฮ กวนไจ กซัต ซาโลมอน โม ป โฮลฮ อื เอีญ มัฮ ตอก เฮี. จัตเจือ โซไท, ฮัตโซเฟเรต, เปรุด่า, ยาอาลา, ด่ารโคน, กิตเด่น, เชฟาทิยา, ฮัตทิน, โปเคเรต-ฮัตซาบ่าอิม, ไม่ อามี.
58 จัตเจือ โม ป ยุฮ กัน นึง วิฮัน ไม่ โม จัตเจือ กวนไจ ซาโลมอน เซ เตือง โอยจ อื ไก 392 ปุย.
59-60 ไก ปุย ซฆลาวม เด่ไลยา, โทบี่อา ไม่ เนโคด่า ป เอีญ เน่อึม นึง ย่วง เทนเมลา, เทนฮันชา, เครุป, อัตดั่น, ไม่ อิมเมอ. ปุย โม เซ ไก โตว ลักทัน นึง กัน มัฮ แตะ โม อิซราเอน. ปุย โม เซ รโจะ เตือง โอยจ อื ไก 652 ปุย.
61-62 ไก โรฮ ซฆลาวม โม ซตุ ง่อน ป โอ ไก ลักทัน นึง กัน มัฮ แตะ ซตุ. มัฮ ซฆลาวม ฮาบ่ายา, ฮักโคต, ไม่ บ่าซีไล. กา เซ เอีจ ไก ปรเมะ ติ ปุย เญือะ ไม่ ปรโปวน ป มัฮ จัตเจือ บ่าซีไล ป อาวต นึง เมือง กิเลอัต, ลอต เอิน เมีญ ติ แตะ แปน ซฆลาวม บ่าซีไล เซ ฮอยจ โรฮ ละ จัตเจือ แตะ. ปัง ซาวป โม เซ มอยฮ แตะ นึง ไลลวง มอยฮ โม ซตุ เซ ยุ โตว อื. เคียง เซ ปุย เญาะ ญอม โตว เกือฮ อื แปน ซตุ ฆาื อื. 63 ป มัฮ จาวเมือง ยุฮ อื เกือฮ โตว ปุย โม เซ โฮลฮ โซม โอเอีฮ ทไว ปุย ละ พะจาว เซ ฆาื อื, ติ เจน กา ไก ซตุ ป เกียฮ โกว อูริม ไม่ ทูมิม ละ อื เซ. 64-67 โม ป เอีญ เน่อึม แปน แตะ ครา เซ เตือง โอยจ อื ไก 42,360 ปุย. กวนไจ รเมะ กวนไจ รโปวน อื ไก แม 7,337 ปุย. นักโด่นตรี เตือง ปรเมะ ปรโปวน อื ไก 200 ปุย.
บรอง ยุฮ อื ไก 736 ตัว.
ลอ ยุฮ อื ไก 245 ตัว.
อุต ยุฮ อื ไก 435 ตัว.
บรัง ยุฮ อื ไก 6,720 ตัว.
68 โม เซ เญือม ฮอยจ อื นึง วิฮัน ยุฮ พะจาว นึง เวียง เยรูซาเลม เมอ, โม ป มัฮ ฮัวนา ซฆลาวม ยุฮ อื เซ ทไว โอเอีฮ ละ ซ ยุฮ โคระ ปุย วิฮัน ละ พะจาว นึง เบือง ไพรม อื. ทไว อื ไม่ เตม รพาวม แตะ นึง. 69 โม เซ ทไว อื ตัม เมาะ ปุน แตะ รโจะ อื ติ โดฮ ละ กัน ตะ แตะ ยุฮ เซ. เตือง โอยจ อื รโจะ ไคร 470 กิโลกรัม ไม่ มาื 2,600 กิโลกรัม ไม่ เครอึง ซตุ 100 จุม. 70 โม ซตุ ไม่ โม เลวี ไม่ โม ลัปซด่อน ง่อน ลอต เอิน อาวต นึง เวียง เยรูซาเลม ไม่ ย่วง แควน เซ. โม ป เชีย นึง อื ไม่ โม ป มอง ญัม นึง อื ไม่ โม ป ยุฮ กัน นึง วิฮัน เซ ลอต โรฮ อาวต นึง ย่วง ก ซดิ อื ไม่ นา เซ. โม อิซราเอน ไฮญ นึง อื ซาวป อาวต ก อาวต จัตเจือ ไพรม แตะ.

- เอซรา
- <
- 2
- >

© 2018 WBT