- ลอวย กซัต
- <
- 6
- >

6
จัตเจือ โม เลวี
1 เลวี ไก กวน รเมะ ลอวย ปุย. มัฮ เกอโชน, โคฮัต, ไม่ เมรารี. 2 โคฮัต ไก กวน รเมะ ปาวน ปุย. มัฮ อัมรัม, อิตซฮา, เฮปโรน, ไม่ อุตซีเอน. 3 อัมรัม ไก กวน รเมะ ลอา ปุย. มัฮ อาโรน ไม่ ไอ โมเซ. กวน รโปวน อื มัฮ มิเรียม. อาโรน ไก กวน รเมะ ปาวน ปุย. มัฮ นาดั่ป, อาบี่ฮู, เอเลอาซา, ไม่ อิทามา.
4 จัตเจือ เอเลอาซา ซึป ปุ แตะ เน่อึม นึง เปือะ ฮอยจ ละ กวน อื ตอก เฮี โครยญ เจน ปุย. มัฮ เอเลอาซา, ฟีเนฮัต, อาบี่ชูวา, 5 บุ่กคี, อุตซี, 6 เซราฮิยา, เมราโยต, 7 อามาริยา, อาฮิทุป 8 ซาโด่ก, อาฮิมาอัต, 9 อาซาริยา, โยฮานัน, 10 อาซาริยา, (อาซาริยา เซ แปน ซตุ รซอฮ นึง วิฮัน ป ยุฮ กซัต ซาโลมอน นึง เวียง เยรูซาเลม.) 11 ฟวยจ อาซาริยา เซ มัฮ อามาริยา, อาฮิทุป, 12 ซาโด่ก, ชาลุม, 13 ฮินคียา, อาซาริยา, 14 เซไรอา, เยโฮซาดั่ก. 15 เจน เซ กซัต เนบู่คัตเนซา โรวก เยโฮซาดั่ก เซ เกือฮ โฮว แปน ดิ ครา แตะ ไม่ ปุย ไฮญ ป อาวต นึง เวียง เยรูซาเลม ไม่ เมือง ยูด่า โฮ. เอีจ มัฮ พะจาว ป เกือฮ อื แปน ตอก เซ.
16 เลวี ไก กวน รเมะ ลอวย ปุย. มัฮ เกอโชน, โคฮัต, ไม่ เมรารี. 17 กวน รเมะ เกอโชน มัฮ ลิปนี ไม่ ชิเมอี. 18 กวน รเมะ โคฮัต มัฮ อัมรัม, อิตซฮา, เฮปโรน, ไม่ อุตซีเอน. 19 กวน รเมะ เมรารี มัฮ มาลี ไม่ มูชี.
20 จัตเจือ เกอโชน ซึป ปุ แตะ เน่อึม นึง เปือะ ฮอยจ ละ กวน อื ตอก เฮี โครยญ เจน ปุย. มัฮ เกอโชน, ลิปนี, ยาฮัต, ซิมมา, 21 โยอา, อิตโด่, เซรา, เยอาเทไร.
22 จัตเจือ โคฮัต ซึป ปุ แตะ เน่อึม เปือะ ฮอยจ ละ กวน อื ตอก เฮี โครยญ เจน ปุย. มัฮ โคฮัต, อัมมีนาดั่ป, โครา, อัตซี, 23 เอนคานา, เอบี่ยาซัป, อัตซี, 24 ทาฮัต, อุรีเอน, อุตซียา, ชาอุน.
25 เอนคานา ไก กวน รเมะ ลอา ปุย. มัฮ อามาไซ ไม่ อาฮิโมต. 26 จัตเจือ อาฮิโมต เซ ซึป ปุ แตะ เน่อึม นึง เปือะ ฮอยจ ละ กวน อื ตอก เฮี โครยญ เจน ปุย. มัฮ อาฮิโมต, เอนคานา, โซไฟ, นาฮัต, 27 เอลีอัป, เยโรฮัม, เอนคานา.
28 ซามูเอน ไก กวน รเมะ ลอา ปุย. กวน โรง อื มัฮ โยเอน, ปุ โยเอน เซ มัฮ อาบี่ยา.
29 จัตเจือ เมรารี ซึป ปุ แตะ เน่อึม นึง เปือะ ฮอยจ ละ กวน อื ตอก เฮี โครยญ เจน ปุย. มัฮ เมรารี, มาลี, ลิปนี, ชิเมอี, อุตซา, 30 ชิเมอี, ฮักกียา, มัฮ แม อาซายา.
ฮัวนา โม ป เชีย นึง วิฮัน
31 คัก เฮี มัฮ มอยฮ ปุย ป ดุฮ กซัต ด่าวิต แปน ฮัวนา โม ป เชีย นึง วิฮัน ยุฮ พะจาว, มัฮ ฟวยจ ยวก ปุย ฮิต ลปุง ซันญา ละ เกือฮ อื อาวต นึง วิฮัน เซ. 32 กา เฆียง ยุฮ ซาโลมอน วิฮัน เซ โม เฮี เปียน ปุ แตะ นึง กัน นัม แตะ โม ป เชีย, ตัม เวน ลัง รซอฮ แตะ นึง พากัง ระ ก ฮอยจ ปุย เคะ พะจาว โฮ. 33-38 มอยฮ จัตเจือ ไพรม โม ป ไปญ กัน เซ ตวย เน่อึม นึง กวน แม ฮอยจ ละ เปือะ อื มัฮ ตอก เฮี. โม โคฮัต นึง อื มัฮ เฮมัน ป นัม โม ป เชีย เซ. จัตเจือ เฮมัน เซ เน่อึม นึง โกะ อื ซึป ตอ ปุ แตะ ฮอยจ ละ จัตเจือ ไพรม อื มัฮ ตอก เฮี, มัฮ เฮมัน, โยเอน, ซามูเอน, เอนคานา, เยโรฮัม, เอลีเอน, โทอา, ซูป, เอนคานา, มาฮัต, อามาไซ, เอนคานา, โยเอน, อาซาริยา, เซฟันยา, ทาฮัต, อัตซี, เอบี่ยาซัป, โครา, อิตซฮา, โคฮัต, เลวี, ยาโคป. (เน่อึม นึง เฮมัน เซ แม ฮอยจ ละ ยาโคป ไก 23 เจน ปุย.)
39-43 อาซัป มัฮ โรฮ ป นัม โม ป เชีย เซ ป อาวต ลวง ดอม เฮมัน ละ ซ เรอึม อื รซอฮ ไม่ อื. จัตเจือ อาซัป เซ ตวย เน่อึม นึง กวน แม ฮอยจ ละ เปือะ อื มัฮ ตอก เฮี. มัฮ อาซัป, เบ่เรคิยา, ชิเมอา, มีคาเอน, บ่าอาเซยา, มันคิยา, เอตนี, เซรา, อาด่ายา, เอทัน, ซิมมา, ชิเมอี, ยาฮัต, เกอโชน, เลวี. (เน่อึม นึง เลวี ฮอยจ ละ อาซัป ไก 15 เจน ปุย.)
44-47 เอทัน มัฮ โรฮ ป นัม โม ป เชีย เซ ป อาวต ลวง วิ เฮมัน ละ ซ เรอึม อื รซอฮ ไม่ อื. เอทัน นัม โม เมรารี ป เชีย เซ เตือง มู อื. จัตเจือ อาทัน เซ ตวย เน่อึม นึง กวน แม ฮอยจ ละ เปือะ อื มัฮ ตอก เฮี. มัฮ เอทัน, คีชี, อัปดี่, มันลุก, ฮาชาบิ่ยา, อามาซิยา, ฮินคียา, อัมซี, บ่านี, เชเมอ. มาลี, มูชี, เมรารี, เลวี. (เน่อึม นึง เอทัน แม ฮอยจ ละ เลวี ไก 14 เจน ปุย.)
กัน ยุฮ โม เลวี
48 โม เลวี ไฮญ ป มัฮ เอียกปุ อื ไก ตื กัน ลัง ยุฮ นึง กัน โซะโกะ ฮรักซา อื นึง พากัง ระ ป มัฮ เญือะ ยุฮ พะจาว เซ, ตัม กัน เมกไม ปุย ละ อื เตือง ไพ เตือง มัน. 49 ป มัฮ อาโรน ไม่ โม จัตเจือ อื ปังเมอ แปน ป มอง ไจ ไซ ตอง ซัตซิง ทไว ปุย นึง คัน ยุฮ พะจาว, ไม่ ตอง โรฮ อื ป ซออย ฮงาื ละ อื. มัฮ โรฮ ป ลัง ยุฮ กัน กไน ฮอง ตึก นึง ซัมคัน แตะ เซ ละ ซ รไซจ อื พิต โฌวะ ยุฮ โม อิซราเอน, ตัม ป ซตอก ไอ โมเซ ป มัฮ กวนไจ ยุฮ พะจาว อาึง เซ โครยญ เจือ. 50 จัตเจือ อาโรน ซึป ปุ แตะ เน่อึม นึง เปือะ ฮอยจ ละ กวน อื ตอก เฮี โครยญ เจน ปุย. มัฮ อาโรน, เอเลอาซา, ฟีเนฮัต, อาบี่ชูวา, 51 บุ่กคี, อุตซี, เซราฮิยา, 52 เมราโยต, อามาริยา, อาฮิทุป, 53 ซาโด่ก, อาฮิมาอัต.
ย่วง อาวต โม เลวี
54 คัก เฮี มัฮ มอยฮ ย่วง อาวต โม เลวี ตัม นาตี ก ลัง อาวต อื. เญือม โจก ปุย เบ่อ ละ อื มัฮ โม โคฮัต ป โฮลฮ เบ่อ รกา นึง อื. จัตเจือ อาโรน มัฮ โม โคฮัต เซ. 55 โม เซ โฮลฮ เมือง เฮปโรน ป อาวต นึง นาตี ยูด่า เตือง ลโลวง นา ก เลียง อื ซัตซิง ยุฮ แตะ นึง. 56 พริ เตะ เบระ เบรอึม เมือง เฮปโรน เซ ปุย ปังเมอ เกือฮ อื ละ คาเลป กวน เยฟุนเน. 57 โม จัตเจือ อาโรน โฮลฮ ย่วง โม เฮี, มัฮ ย่วง เฮปโรน ป มัฮ เมือง ตอ ปุย เปิง ติ, โนก ฮา เซ มัฮ ลิปนา, ยัตที, เอเทโมอา, 58 ฮีเลน, เด่บี่, 59 อาชัน, ไม่ เบ่ตเชเมต. 60 เน่อึม นึง นาตี อาวต โม เบ่นยามิน เนอ, โฮลฮ ย่วง เกบ่า, อาเลเมต, ไม่ อานาโทต. ย่วง โม เซ โฮลฮ ตื อื ไม่ นาตี เลียง อื ซัตซิง ยุฮ แตะ นึง. ย่วง ป โฮลฮ จัตเจือ อาโรน เซ รโจะ เตือง โอยจ อื แปน กาว ลอวย ย่วง. 61 เญือม โจก ปุย เบ่อ เซ, โม โคฮัต ป โฮฮ ลั่ง อื โฮลฮ ย่วง อาวต แตะ นึง นาตี เจอ มะนาเซ ตา บลัฮ เจอ กาว ย่วง. โฮลฮ อาวต นึง อื โครยญ ซฆลาวม อื.
62 โม เกอโชน นึง อื โฮลฮ ย่วง อาวต แตะ นึง นาตี เจอ อิตซาคา ไม่ อาเชอ ไม่ นัปทาลี ไม่ มะนาเซ นึง เมือง บ่าชัน. โฮลฮ อื กาว ลอวย ย่วง, อาวต นึง อื โครยญ ซฆลาวม อื. 63 โม เมรารี นึง อื โฮลฮ โรฮ ย่วง อาวต แตะ นึง นาตี เจอ รูเบ่น ไม่ กาต ไม่ เซบู่ลุน กาว ลอา ย่วง. โฮลฮ อาวต นึง อื โครยญ ซฆลาวม อื. 64 มัฮ ตอก เซ ตอก รฆุ โม อิซราเอน ย่วง ละ โม เลวี เซ, ละ เกือฮ อื อาวต นึง อื. ย่วง โม เซ โฮลฮ ตื อื ไม่ นาตี เลียง อื ซัตซิง ยุฮ แตะ โครยญ ย่วง. 65 มัฮ ตอก เซ ตอก โจก ปุย เบ่อ ละ รฆุ อื ย่วง อาวต นึง นาตี เจอ ยูด่า, ซิเมโอน ไม่ เบ่นยามิน ละ โม เลวี เซ, ตอก เอีจ อัฮ ฮะ เนาะ โฮ.
66 ซฆลาวม โม โคฮัต เอีจ ไก โรฮ ง่อน ป โฮลฮ ย่วง อาวต แตะ นึง นาตี เจอ เอฟราอิม. 67-70 มัฮ เมือง เชเคม ป อาวต นึง บลาวง เอฟราอิม ป มัฮ เมือง ตอ ปุย เปิง ติ, ไม่ ย่วง เกเซอ, ย่วง โยกเมอัม, ย่วง เบ่ตโฮโรน, ย่วง ไอยาโลน, ไม่ ย่วง กัตริมโมน. นึง นาตี เจอ มะนาเซ ตา บลัฮ เจอ โฮลฮ โรฮ ย่วง อาเนอ, ย่วง บิ่เลอัม. ย่วง โม เซ โฮลฮ ตื อื ไม่ นาตี เลียง อื ซัตซิง ยุฮ แตะ นึง.
71 ซฆลาวม โม เกอโชน โฮลฮ โรฮ ย่วง อาวต แตะ นึง นาตี เจอ มะนาเซ ตา บลัฮ เจอ ง่อน. มัฮ ย่วง โกลัน นึง บ่าชัน ไม่ ย่วง อัตทาโรต. โฮลฮ ตื อื ไม่ นาตี เลียง อื ซัตซิง. 72-81 นึง นาตี เจอ อิตซาคา โฮลฮ ย่วง เคเด่ต, ย่วง ด่าเบ่รัต, ย่วง ราโมต ไม่ ย่วง อาเนม. นึง นาตี เจอ อาเชอ โฮลฮ ย่วง มาชัน, ย่วง ฮัปโด่น, ย่วง ฮุกอก ไม่ ย่วง เรโฮป. นึง นาตี เจอ นัปทาลี โฮลฮ ย่วง เคเด่ต นึง แควน กาลิลี, ย่วง ฮัมโมน ไม่ ย่วง คีริยาทาอิม. โม เมรารี ป โฮฮ ลั่ง อื โฮลฮ ย่วง อาวต แตะ นึง นาตี เจอ เซบู่ลุน ง่อน. มัฮ ย่วง ริโมโน ไม่ ย่วง ทาโบ่. นึง นาตี เจอ รูเบ่น บลัฮ โกลง จอแด่น ลวง ลั่ก โอก ซเงะ รเตือป เมือง เยรีโค, โฮลฮ โรฮ ย่วง เบ่เซอ นึง ลาึน เวือฮ ติ, ไม่ ย่วง ยาซา, ย่วง เคเด่โมต, ไม่ ย่วง เมฟาอัต. นึง นาตี เจอ กาต โฮลฮ โรฮ ย่วง ราโมต นึง แควน กิเลอัต, ย่วง มาฮะนาอิม, ย่วง เฮตโบ่น ไม่ ย่วง ยาเซอ. ย่วง โม เซ โฮลฮ ตื อื ไม่ นาตี เลียง อื ซัตซิง ยุฮ แตะ นึง โครยญ ย่วง.

- ลอวย กซัต
- <
- 6
- >

© 2018 WBT