- พะทัม ลืลาว
- <
- 120
- >

120
รซอม เชีย เญือม ฮาวก ปุย นึง วิฮัน
1 เญือม อาวต เตอะ ไม่ ตุก รพาวม แตะ, อาึ กอก ปัว พะจาว เรอึม แตะ. พะจาว โลยฮ เนอึม อื เนิ. 2 อาึ อัฮ เฮี ละ, “โอ พะจาว, ปัว ปะ เรอึม อาึ เกือฮ โปน ฮา โม ป อัฮ ลปุง โอ เนอึม ไม่ โม ป อัฮ ลปุง จุ ไล,” อัฮ เซ.
3 โม เปะ ป ซาวป จุ ปุย เยอ, มัฮ เมอ ป ซ ยุฮ พะจาว ละ เปอะ? มัฮ ตุต ตอก เมอ ป ซ เกือฮ อื ปะ ลอก เกอ? 4 มัฮ ตี ทนู ลอม ยุฮ โม ป เกง ละ รุป แตะ, ไม่ งอ ระ รเออึป ป ซ ลอก โม เปะ เอ, โม่ เปอะ ยุง?
5 กัน อาวต เตอะ ไม่ โม เปะ เซ มัฮ ป ญัก เนอึม ละ อาึ. เมาะ เอิน โรฮ อาวต เตอะ ลลาึง โม เมเชก,*120:5 โม เมเชก ไม่ เคด่า เซ มัฮ เมือง ป อาวต ซไง ลัมเลือ ฮา เมือง อิซราเอน. มัฮ โม ปุย พริ ป ฆอก รพาวม. รดู โรฮ ไม่ อาวต เตอะ ลลาึง โม เคด่า โรฮ. 6 เอีจ เลี่ญ ลัมเลือ เอิน อาวต อาึ ลลาึง โม ป เกละยุ ป เฮน ป ฮลอง เซ. 7 อาึ อื มัฮ ปุย ฆวต ยุ ป เฮน ป ฮลอง. เมือต อาึ อู ไลลวง ป เฮน ป ฮลอง, ปุย โม เซ ปังเมอ อู ไลลวง กัน กอยจ กัน ราวม.

- พะทัม ลืลาว
- <
- 120
- >

*120:5 120:5 โม เมเชก ไม่ เคด่า เซ มัฮ เมือง ป อาวต ซไง ลัมเลือ ฮา เมือง อิซราเอน. มัฮ โม ปุย พริ ป ฆอก รพาวม.

© 2018 WBT